ඒ සියල්ලටම අභීතව මුහුණ දී ලක්මාචතාව සාමය, සංවර්ධන රජයන සෞභාග්‍යයේ දේශයක් බවට පත් කිරීමට ජාතියට මඟකීම මෙවර නිදහස් දින තේමාව වී තිබේ.එකමුතුව ගොඩනඟමු- ලොව දිනන දේශයක් මෙවර නිදහස් දිනයේ තේමාවයි.තිස් වසරක් පුරා අපට වෙලා ගත් මිනීමරු කුරිරු කොටි ත්‍රස්තවාදයෙන් මවුබිම බේරාගත් අභීත ජනනායක හා රාජ්‍ය නායක ජනාධිපති මහින්ද රාජපක්ෂ මහතාගේ තීරණයක් මත කොළමින් පිටත අග නගරවල ජාතික නිදහස් දින සැමරුම පැවැත්වීමට තීරණය කළේ 2010 වර්ෂයේ සිටය.ඒ අනුව කොළඹින් පිටත පළමු වතාවට මහනුවරදී අභිමානවත් නිදහස් දිනය සැමරුණු අතර මෙවර කෑගල්ලේ පැවැත්වෙන්නේ කොළඹින් පිටත පැවැත්වෙන පස් වැනි නිදහස් දින සැමරුමයි.ජාතික නිදහස් දින උළෙල පැවැත්වීමට සමගාමීව කෑගල්ල දිස්ත්‍රික්කයේ පොදු ජන අවශ්‍යතා ඉටු කිරීමට රුපියල් මිලියන 20000කට අධික මුදලක් වැය කොට ව්‍යාපෘති රැසක් ක්‍රියාත්මක කර ඇත.මේ අතර කොළඹ- මහනුවර ප්‍රධාන මාර්ගයේ කෑගල්ල නගරයේ පැවැති තදබදය නතර කිරීමට තිරසාර විසඳුමක් ලෙස ඉදිකෙරුණු විකල්ප මාර්ගය ප්‍රධාන වේ.